《红甲》
元代·瞿佑

金盆和露捣仙葩，解使纤纤玉有瑕。
一点愁凝鹦鹉喙，十分春上牡丹芽。
娇弹粉泪抛红豆，戏掐花枝镂绛霞。
女伴相逢频借问，几回错认守宫砂。

作者简介：瞿佑（一作祐）（1341－1427）字宗吉，自号存斋，钱塘人。洪武初以荐历宜阳训导、迁周府长史。永乐间以诗祸谪戍保安，洪熙元年放归。著有《香台集》、《乐府遗音》、《剪灯新话》等。